CELEX: 31985R2859
Language: el
Date: 1985-10-14 00:00:00
Title: Κανονισμός (ΕΟΚ) αριθ. 2859/85 της Επιτροπής της 14ης Οκτωβρίου 1985 που τροποποιεί τον κανονισμό (ΕΟΚ) αριθ. 1725/79 περί των λεπτομερειών παροχής ενισχύσεων στο αποκορυφωμένο γάλα που μεταποιείται σε σύνθετες τροφές και στο αποκορυφωμένο γάλα σε σκόνη που προορίζεται ιδίως για τη διατροφή μόσχων

Avis juridique important

|

31985R2859

Κανονισμός (ΕΟΚ) αριθ. 2859/85 της Επιτροπής της 14ης Οκτωβρίου 1985 που τροποποιεί τον κανονισμό (ΕΟΚ) αριθ. 1725/79 περί των λεπτομερειών παροχής ενισχύσεων στο αποκορυφωμένο γάλα που μεταποιείται σε σύνθετες τροφές και στο αποκορυφωμένο γάλα σε σκόνη που προορίζεται ιδίως για τη διατροφή μόσχων  

Επίσημη Εφημερίδα αριθ. L 274 της 15/10/1985 σ. 0027 - 0027 Ισπανική ειδική έκδοση: Κεφάλαιο 01 τόμος 5 σ. 0026  Πορτογαλική ειδική έκδοση : Κεφάλαιο 01 τόμος 5 σ. 0026  Φινλανδική ειδική έκδοση: Κεφάλαιο 3 τόμος 19 σ. 0190  Σουηδική ειδική έκδοση: Κεφάλαιο 3 τόμος 19 σ. 0190 

***** ΚΑΝΟΝΙΣΜΟΣ (ΕΟΚ) αριθ. 2859/85 ΤΗΣ ΕΠΙΤΡΟΠΗΣ  της 14ης Οκτωβρίου 1985  που τροποποιεί τον κανονισμό (ΕΟΚ) αριθ. 1725/79 περί των λεπτομερειών παροχής ενισχύσεων στο αποκορυφωμένο γάλα που μεταποιείται σε σύνθετες τροφές και στο αποκορυφωμένο γάλα εις κόνιν που προορίζεται ιδίως για διατροφή μόσχων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1298/85 (2), και ιδίως το άρθρο 10 παράγραφος 3,  Εκτιμώντας:  ότι το άρθρο 4 παράγραφος 2 του κανονισμού (ΕΟΚ) αριθ. 1725/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1096/85 (4), προβλέπει ότι οι σύνθετες ζωοτροφές, κατά την έννοια του εν λόγω κανονισμού, συσκευάζονται σε σάκους μεγίστου περιεχομένου 50 χιλιογράμμων· ότι η κτηθείσα εμπειρία έδειξε ότι, σε ορισμένες περιπτώσεις, πρέπει να χρησιμοποιηθούν άλλες συσκευασίες ή περιέκτες από τους σάκους· ότι είναι, εφεξής, σκόπιμο να προβλεφθεί αυτή η δυνατότητα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 παράγραφος 2 πρώτο εδάφιο του κανονισμού (ΕΟΚ) αριθ. 1725/79, οι όροι «μέσα σε σάκους μεγίστου περιεχομένου 50 χιλιογράμμων» αντικαθίστανται από τους όρους «μέσα σε σάκους ή άλλες συσκευασίες ή κλειστούς περιέκτες μεγίστου περιεχομένου 50 χιλιογράμμων».  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 137 της 27. 5. 1985, σ. 5.  (3) ΕΕ αριθ. L 199 της 7. 8. 1979, σ. 1.  (4) ΕΕ αριθ. L 117 της 30. 4. 1985, σ. 7.